Radijalne klipne pumpe
Radijalnu klipnu pumpu čini više cilindara koji su postavljeni radijalno, čije se ose sijeku u istoj tačci, i sve ose nalaze u jednoj ravni. Pumpa ima više cilindara sa klipovima koji su postavljeni radijalno, a klipovi se okreću oscilatorno-translatorno u odnosu na cilindarski blok i obrtno u odnosu na kućište. Obično je broj klipova neparan (5, 7 ili 9 ) zbog uravnoteženja Obrtanjem ulaznog kola obrće se cilindarski blok. Pošto je osa cilindarskog bloka ekscentrično postavljena u odnosu na kućišta klipovi se kreću pravolinijski oscilatorno. Pri kretanju u gornjoj polovini kruga klipovi uvlače radnu tečnost iz usisa, a u donjoj polovini je potiskuju kroz potis. Ove pumpe nisu samousisavajuće, pa stoga imaju poseban rezervoar kako bi se obezbijedio dovoljan pritisak tečnosti.